สถานีรับส่งผู้โดยสารอากาศยานในเมือง
สถานีรับส่งผู้โดยสารอากาศยานในเมือง (English: City Air Terminal, รหัส: A6) หรือ สถานีมักกะสัน เป็นสถานีรถไฟฟ้าในเส้นทางระบบขนส่งทางรถไฟเชื่อมท่าอากาศยานสุวรรณภูมิ (Suvarnabhumi Airport Rail Link - SARL) โดยเป็นสถานีต้นทางของ<b data-parsoid='{"dsr":[1392,1449,3,3]}'>รถไฟฟ้าเชื่อมท่าอากาศยานสุวรรณภูมิ สาย Express Line (Suvarnabhumi Airport Rail Link Express Line) ซึ่งจะวิ่งตรงจากมักกะสันสู่สถานีท่าอากาศยานสุวรรณภูมิโดยไม่แวะสถานีรายทาง ระยะทาง 25.7 กิโลเมตร ใช้เวลาไม่เกิน 15 นาที (ต่างจากรถไฟฟ้าเชื่อมท่าอากาศยานสุวรรณภูมิ สาย City Line (Suvarnabhumi Airport Rail Link City Line) ที่แวะจอดรายทางจากสถานีพญาไทถึงสุวรรณภูมิ) สถานีแห่งนี้เป็นสถานีเดียวในระบบรถไฟฟ้าเชื่อมท่าอากาศยานฯ ที่มีจอแสดงผลข้อมูลเที่ยวบินตรงจากท่าอากาศยานสุวรรณภูมิติดตั้งอยู่ และเป็นสถานีที่ผู้โดยสารสามารถมาเช็คอินและโหลดกระเป๋าได้
บนแนวเส้นทางรถไฟทางไกลสายตะวันออก ถัดจากสถานีรถไฟมักกะสันเดิมและสถานีราชปรารภ บริเวณจุดตัดถนนกำแพงเพชร 7 กับถนนรัชดาภิเษก (อโศก-ดินแดง) ฝั่งตะวันตกเฉียงเหนือ ในพื้นที่แขวงมักกะสัน เขตราชเทวี กรุงเทพมหานคร
U4 ชานชาลา ชานชาลา 1มุ่งหน้า สถานีท่าอากาศยานสุวรรณภูมิชานชาลา 2, ชานชาลาด้านข้าง, HSR เชื่อมสนามบิน ประตูรถจะเปิดทางด้านซ้ายชานชาลา 1, ชานชาลาด้านข้าง, รถไฟฟ้าท่าอากาศยานสุวรรณภูมิ ประตูรถจะเปิดทางด้านขวาชานชาลา 2ปัจจุบันไม่ได้ใช้งานชานชาลา 3ปัจจุบันไม่ได้ใช้งานชานชาลา 3, ชานชาลาด้านข้าง, HSR สายเชื่อมสนามบิน ประตูรถจะเปิดทางด้านซ้ายชานชาลา 4, ชานชาลาด้านข้าง, รถไฟฟ้าท่าอากาศยานสุวรรณภูมิ ประตูรถจะเปิดทางด้านขวาชานชาลา 4มุ่งหน้า สถานีพญาไทU3 ชั้นขาออก ชั้นขายบัตรโดยสารสถานีรับส่งผู้โดยสารอากาศยานในเมือง (Bangkok City Air Terminal) ศูนย์บริการผู้โดยสาร, ห้องขายบัตรโดยสาร, เครื่องขายบัตรโดยสาร, ร้านค้า ทางเข้าชานชาลาสำหรับผู้โดยสาร HSR เชื่อมสนามบิน สถานี Sky Walk เชื่อมต่อ รถไฟฟ้ามหานคร สายเฉลิมรัชมงคลLine สถานีเพชรบุรีU2 ชั้นขาเข้า -ทางออกสำหรับผู้โดยสาร HSR สายเชื่อมสนามบิน, จุดรับส่งผู้โดยสาร, ร้านค้าG ระดับถนน -จุดรับส่ง (Drop-Off), ลานจอดรถยนต์B ชั้นใต้ดิน -ลานจอดรถยนต์
ในแผนเดิมของระบบรถไฟฟ้าเชื่อมท่าอากาศยาน สถานีมักกะสันจะเชื่อมต่อกับสถานีเพชรบุรีของรถไฟฟ้ามหานครที่ชั้น UB ของตัวอาคาร แต่เนื่องจากเมื่อสำรวจเส้นทางแล้ว พบว่าเส้นทางดังกล่าว มีท่อส่งน้ำมันของปตท. ตามแนวทางรถไฟสายตะวันออก ท่อน้ำประปาของการประปานครหลวง และท่อน้ำทิ้งลงคลองแสนแสบของกรุงเทพมหานคร ที่การรถไฟฟ้าขนส่งมวลชนแห่งประเทศไทยรื้อย้ายจากจุดเดิมเพื่อก่อสร้างสถานีเพชรบุรี ขวางอยู่ จึงทำให้การขุดเจาะทางเชื่อมเข้าตัวสถานีรถไฟฟ้ามหานครไม่สามารถทำได้ การรถไฟแห่งประเทศไทยจึงได้เปลี่ยนแผนจากเดิมมาเป็นการก่อสร้าง Skywalk ระยะทาง 166 เมตร จากชั้น U3 ของสถานีฝั่ง City Line ไปสิ้นสุดที่ สถานีเพชรบุรี ทางออก 1 บริเวณลานจอดแล้วจรของสถานี โดยทางเชื่อมดังกล่าวแล้วเสร็จเมื่อวันที่ 10 สิงหาคม พ.ศ. 2556
ที่สถานีมักกะสัน ผู้โดยสารที่ต้องการต่อเครื่องบินเพื่อเดินทางภายในหรือต่างประเทศ สามารถเข้ามาเช็คอินได้ที่จุดเช็คอิน ซึ่งตั้งอยู่ด้านหน้าของทางเข้าชานชาลาสาย Express Line โดยมีเพียงแค่จุดเช็คอินของการบินไทย (TG) และการบินไทยสมายล์ (WE) ที่เปิดให้บริการ ผู้โดยสารสามารถทำการเช็คอินไฟลต์บินทุกไฟลต์และโหลดกระเป๋าขึ้นเครื่องของการบินไทยได้ที่นี่ ยกเว้น เที่ยวบินที่จะไปสหรัฐอเมริกา (LAX) ผู้โดยสารที่มีน้ำหนักของกระเป๋าเกินขนาด ผู้โดยสารที่ต้องการขอความช่วยเหลือเป็นพิเศษ และผู้โดยสารที่ต้องการเช็คอินไฟลต์ต่อเนื่องโดยเริ่มต้นจากไฟลต์ของการบินไทย ผู้โดยสารเหล่านี้จะต้องไปเช็คอินที่จุดเช็คอินในท่าอากาศยานสุวรรณภูมิเช่นเดิม โดยจุดเช็คอินนี้จะเปิดให้บริการตั้งแต่เวลา 9:00 น. - 17:00 น. และจะปิดจุดเช็คอินก่อนเครื่องออก 3 ชั่วโมงเพื่อให้เดินทางไปถึงเกทได้ทัน และสามารถเช็คอินเที่ยวบินช่วงกลางคืน (ตั้งแต่ 0:00 น. - 1:20 น.) ได้ทุกเที่ยวบิน แต่เที่ยวบินตั้งแต่เวลา 5:00 น. - 9:50 น. จะไม่สามารถเช็คอินที่มักกะสันได้
เงื่อนไขการเช็คอินและโหลดกระเป๋าที่สถานีมักกะสันก็คือ ถึงจะขึ้นหรือไม่ขึ้นรถไฟฟ้าผู้โดยสารจะต้องเสียค่าโดยสารเป็นจำนวนเงิน 150 บาท โดยจะต้องซื้อเหรียญโดยสารที่ห้องจำหน่ายตั๋วโดยสารและขอรับใบเสร็จก่อน เมื่อดำเนินการขั้นตอนนี้เสร็จแล้วผู้โดยสารจะได้เหรียญโดยสารสีฟ้าพร้อมใบเสร็จ ให้นำใบเสร็จพร้อมเอกสารไปทำการเช็คอิน ผู้โดยสารจะได้รับใบเสร็จที่ประทับตราของสายการบินเสร็จสิ้นพร้อม Boarding Pass เมื่อการเช็คอินเสร็จสิ้นทั้งหมดแล้ว ผู้โดยสารจะต้องหยอดเหรียญเข้าระบบ แล้วเลือกว่าจะขึ้นรถไฟฟ้า หรือขอประทับตรา Re-Entry ในใบเสร็จ เพื่อที่จะสามารถเข้าระบบผ่านสวิงเกตได้อีกครั้ง แต่สำหรับผู้ที่มีบัตรโดยสาร ARL SmartPass ผู้โดยสารจะต้องแตะบัตรเพื่อให้ระบบหักเงินในบัตรก่อน แล้วจึงขอรับคูปองเพื่อนำไปดำเนินการเช็คอินต่อไป
ในปัจจุบัน จุดเช็คอินดังกล่าวได้ปิดทำการไปพร้อม ๆ กับการยุติการให้บริการสาย Express Line ชั่วคราว โดยปัจจุบันอยู่ในระหว่างการพิจารณาให้เป็นพื้นที่ส่วนกลางของโครงการรถไฟความเร็วสูงสายตะวันออกแทนจุดเช็คอิน
ถนนรัชดาภิเษก (อโศก-ดินแดง) ถนนกำแพงเพชร 7 (เชื่อมจากถนนนิคมมักกะสัน ถนนนานาเหนือ และสี่แยกมิตรสัมพันธ์) ถนนจตุรทิศ (ถนนเลียบบึงมักกะสัน) ทางพิเศษเฉลิมมหานคร (ทางด่วนขั้นที่ 1) ทางพิเศษศรีรัช (ทางด่วนขั้นที่ 2) โครงการมักกะสันคอมเพล็กซ์
ปลายทางขบวนแรกขบวนสุดท้ายสาย City Line วันธรรมดาA1_CITY สุวรรณภูมิ06.0500.05A8 พญาไท06.2300.12สาย City Line สุดสัปดาห์A1_CITY สุวรรณภูมิ06.0500.05A8 พญาไท06.3200.12สาย City Line เวลาเร่งด่วนช่วงเช้าจากสถานีหัวหมากA8 พญาไท07.0309.03สาย Express LineA1_EXPRESS สุวรรณภูมิ06.1823.38
รถไฟฟ้าชานเมืองสายสีแดงอ่อน เชื่อมต่อที่สถานีมักกะสัน (โครงการ) รถไฟฟ้ามหานคร สายเฉลิมรัชมงคล เชื่อมต่อที่สถานีเพชรบุรี รถไฟฟ้าสายสีฟ้า เชื่อมต่อที่สถานีมักกะสัน (โครงการ)
มหาวิทยาลัยศรีนครินทรวิโรฒ โรงเรียนสาธิต มหาวิทยาลัยศรีนครินทรวิโรฒ ประสานมิตร โรงเรียนเซนต์ดอมินิก โรงเรียนดอนบอสโกกรุงเทพฯ การท่องเที่ยวแห่งประเทศไทย โรงพยาบาลจักษุรัตนิน วัดอุทัยธาราม สำนักข่าวกรมประชาสัมพันธ์ (รวมไปถึง สถานีโทรทัศน์เอ็นบีทีเวิลด์) ย่านสถานบันเทิง อาร์ซีเอ โรงภาพยนตร์เฮาส์
โรงแรมสยาม โรงแรมอมารี เอเทรียม กรุงเทพฯ โรงแรมสวูเทล มหาวิทยาลัยศรีนครินทรวิโรฒ
อาคาร 253 อโศก อาคารอโศก ทาวเวอร์ อาคารเค ทาวเวอร์ อาคารคิวเฮ้าส์ อโศก อาคารบี.บี. บิวดิ้ง อาคาร จีเอ็มเอ็มแกรมมี่ เพลส อาคารไทยซัมมิท ทาวเวอร์ อาคารอิตัลไทย ทาวเวอร์ อาคารบางกอกทาวเวอร์ อาคารธนภูมิ
หมวดหมู่:สถานีรถไฟฟ้า เชื่อมท่าอากาศยานสุวรรณภูมิ